**ELŐTERJESZTÉS KÍSÉRŐ LAP**

**E-szám: 145/2017.**

# Tárgy: Döntés a tűzoltósági üzemépület tekintetében közös tulajdont keletkeztető előzetes megállapodásról

**Előterjesztő neve:** Kiszelné Mohos Katalin polgármester

**Előadó neve**: dr. Halmosi-Rokaj Odett aljegyző

**Az előterjesztés aláírás előtti előzetes ellenőrzése**

**Vezetői ellenőrzés**

- az előterjesztés tartalmilag és formailag *megfelelő - nem megfelelő*

**előadó osztályvezetője**

**Pénzügyi ellenőrzés**

- az előterjesztés tartalmilag és formailag *megfelelő - nem megfelelő*

**pénzügyi osztályvezető**

**Törvényességi ellenőrzés**

- az előterjesztés tartalmilag és formailag *megfelelő - nem megfelelő*

**Nagykovácsi, 2017. december 6.**

 **jegyző**

***Az előterjesztés kiküldhető – nem küldhető ki.***

**Nagykovácsi, 2017. december 6.**

**polgármester**

**Tisztelt Képviselő-testület!**

Nagykovácsi Nagyközség Önkormányzatának Képviselő-testülete a 79/2011. (V.26.) számú határozatában döntött arról, hogy a Nagykovácsi, belterület 1382 hrsz. alatt nyilvántartott, természetben a Zsíroshegyi út 2/A. szám alatt található ingatlanra a Széchenyi Ödön Önkéntes Tűzoltó Polgárőr Mentési és Természetvédelmi Egyesület Nagykovácsi (továbbiakban: Egyesület) részére ráépítést és földhasználat jogot engedélyez tűzoltósági üzemépület létesítése céljából. A földterület továbbra is Nagykovácsi Nagyközség Önkormányzatának tulajdonát képezi.

A határozat alapján 2011. augusztus 29. napján megkötésre került a földhasználati jogot alapító és ráépítés engedélyező megállapodás azzal, hogy a felépítmény elkészülte után a felek ingatlan-nyilvántartási bejegyzésre alkalmas okiratot írnak alá.

A hivatkozott megállapodásban az Egyesület, mint építtető kötelezettséget vállalt arra, hogy a megállapodás aláírásától számított 6 éven belül a felépítmény használatbavételi engedély kiadása iránti kérelmet benyújtja az illetékes hatósághoz.

A hivatkozott határozat meghozatala és megállapodás megkötése óta a körülmények jelentősen megváltoztak.

Az Egyesület, mint építtető a tűzoltósági üzemépület használatbavételi engedélyét nem nyújtotta be az illetékes hatósághoz, így a szerződésben vállalt kötelezettsége tekintetében késedelembe esett.

Nagykovácsi Nagyközség Önkormányzata 2014. évtől kezdődően jelentős összeggel támogatta az építkezést, **2017. évvel bezárólag összesen 42.400.000,-Ft-tal**. Ezen felül még egyéb járulékos költségek is keletkeztek 63.177,-Ft nagyságrendben (közmű-egyeztetés, telekhatárkitűzés, földhivatali eljárás). A 14/2017. (II.23.) számú határozatában a Képviselő-testület 2018-2019. években további 10-10 millió forint támogatás kifizetésére vállalt kötelezettséget.

A közpénzből nyújtott támogatás és költség kimutatott nagyságrendje indokolttá teszi, hogy a megkötött megállapodásban foglaltak felülvizsgálatra kerüljenek, és Nagykovácsi Nagyközség Önkormányzata többségi tulajdoni hányadot szerezzen a felépítményben.

A pontos tulajdoni arányok megállapítására jelenleg még nincs lehetőség, figyelemmel arra, hogy az épület még kivitelezés alatt áll, és előre nem láthatók az esetlegesen még felmerülő járulékos költségek. Kizárólag az elkészült épület forgalmi értékbecslése és az Egyesület saját erőből megvalósított munkáinak pontos kimutatása esetén leszünk mindazon adatok birtokában, amely alapján a ténylegesen tulajdoni hányadok mértékéről rendelkezni lehet.

A felépítmény elkészültéig indokolt egy előzetes megállapodás megkötése arról, hogy a korábbi megállapodástól eltérően a felek az épület tekintetében közös tulajdont létesítenek, a beruházás értékének arányában. Az előzetes megállapodásnak arra is ki kell terjednie, hogy a felek kötelezettséget vállalnak egy ingatlan-nyilvántartási bejegyzésre alkalmas, pontos tulajdoni arányokat tartalmazó megállapodás megkötésére, az épület kivitelezésének befejezését követően.

Mindezek alapján kérem a tisztelt Képviselő-testületet az előterjesztés megtárgyalására és a határozati javaslat elfogadására. A határozati javaslat elfogadásához egyszerű szavazattöbbség szükséges.

Nagykovácsi, 2017. december 6.

 Kiszelné Mohos Katalin

 polgármester

**HATÁROZATI JAVASLAT**

# Tárgy: Döntés a tűzoltósági üzemépület tekintetében közös tulajdont keletkeztető előzetes megállapodásról

Nagykovácsi Nagyközség Önkormányzatának Képviselő-testülete úgy dönt, hogy a 79/2011. (V.26.) számú határozatban engedélyezett ráépítés következtében, a 2011. augusztus 29. napján kelt megállapodástól eltérően, a Nagykovácsi belterület 1382 hrsz. alatt nyilvántartott, természetben a Zsíroshegyi út 2/a. szám alatt létesülő tűzoltósági üzemépület felépítménye tekintetében Nagykovácsi Nagyközség Önkormányzatnak többségi tulajdonával, a beruházások értékének arányában, közös tulajdon jön létre.

A közös tulajdon keletkezésére nézve Nagykovácsi Nagyközség Önkormányzata a Széchenyi Ödön Önkéntes Tűzoltó Polgárőr Mentési és Természetvédelmi Egyesülettel előzetes megállapodást köt azzal, hogy a tűzoltósági üzemépület használatba vételét követően kerül sor a tulajdoni hányadok beruházás értékével arányos, pontos megállapítására, és a közös tulajdont keletkeztető végleges megállapodás aláírására.

Felhatalmazza a Polgármestert és a Jegyzőt az előzetes megállapodás aláírására, és a szükséges intézkedések megtételére.

**Határidő:** 2018. február 15.

**Felelős:** polgármester jegyző